|  |  |  |  |
| --- | --- | --- | --- |
| Molėtų rajono savivaldybės tarybai | 2018-03-19 | Nr. | B88-17 |
|  | Į |       | Nr. |       |
| **TEIKIMAS DĖL TUJŲ GATVĖS, ESANČIOS MOLĖTŲ RAJONO Inturkės SENIŪNIJOS MIEŽONIŲ kaimo TERITORIJOJE, GEOGRAFINIŲ CHARAKTERISTIKŲ PAKEITIMO**  |

 Vadovaudamasis [Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto](http://litlex.moletai.lt/LL.DLL?Tekstas=1?Id=20601&Zd=&BF=1) Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 6 punktu ir 16.2.1. papunkčiu, teikiu Molėtų rajono savivaldybės tarybai sprendimo projektą „Dėl Tujų gatvės, esančios Molėtų rajono Inturkės seniūnijos Miežonių kaimo teritorijoje, geografinių charakteristikų pakeitimo“.

 Molėtų rajono Inturkės seniūnijos Miežonių kaimo teritorijoje, esančios Tujų gatvės dalis kerta privatų žemės sklypą, tai neatitinka realios situacijos, todėl reikalinga Tujų gatvę sutrumpinti.

 Molėtų rajono savivaldybė turi parengti dokumentus dėl Liepų gatvės geografinių charakteristikų pakeitimo, kad Tujų gatvės dalis nekirstų privataus žemės sklypo. Molėtų rajono savivaldybės tarybai patvirtinus sprendimą „Dėl Tujų gatvės, esančios Molėtų rajono Inturkės seniūnijos Miežonių kaimo teritorijoje, geografinių charakteristikų pakeitimo“ gatvės išdėstymas atitiks realią situaciją.

 PRIDEDAMA:

 1. Sprendimo projektas, 1 lapas.

 2. Aiškinamasis raštas, 2 lapai.

 3. Priedas, 2 lapai.

|  |  |
| --- | --- |
| Administracijos direktorius | Saulius Jauneika |

Lina Spranginienė 8 383 54788, 8 383 51442, el.p. lina.spranginienė@moletai.lt

AIŠKINAMASIS RAŠTAS

Dėl Tujų gatvės, esančios Molėtų rajono Inturkės seniūnijos

Miežonių kaimo teritorijoje, geografinių charakteristikų pakeitimo

**1. Parengto tarybos sprendimo projekto tikslai ir uždaviniai**

 Molėtų rajono Inturkės seniūnijos Miežonių kaimo teritorijoje, esančios Tujų gatvės dalis kerta privatų žemės sklypą, tai neatitinka realios situacijos, todėl reikalinga Tujų gatvę sutrumpinti. Molėtų rajono savivaldybė turi parengti dokumentus dėl Tujų gatvės geografinių charakteristikų pakeitimo, kad Tujų gatvės dalis nekirstų privataus žemės sklypo. Molėtų rajono savivaldybės tarybai patvirtinus sprendimą „Dėl Tujų gatvės, esančios Molėtų rajono Inturkės seniūnijos Miežonių kaimo teritorijoje, geografinių charakteristikų pakeitimo“ gatvės išdėstymas atitiks realią situaciją

**2. Šiuo metu esantis teisinis reglamentavimas**

 Lietuvos Respublikos vietos savivaldos įstatymas, Lietuvos Respublikos teritorijos administracinių vienetų ir jų ribų įstatymas, Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiama pasekmė – gatvė nekirs privataus žemės sklypo.

**4. Priemonės sprendimui įgyvendinti**

 Pakeisti Tujų gatvės, esančios Molėtų rajono Inturkės seniūnijos Miežonių kaimo teritorijoje, geografines charakteristikas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Nėra.

**6. Vykdytojai, įvykdymo terminai**

Vykdytojai – Molėtų rajono savivaldybės administracijos Architektūros ir teritorijų planavimo skyrius, Molėtų rajono savivaldybės administracijos Turto skyrius.

Architektūros ir teritorijų

planavimo skyriaus specialistė

Lina Spranginienė